 Bonanza hilo linatarajiwa kusindikizwa na nyota wa muziki wa kizazi kipya Ibrahim Omary maarufu kama ‘Roma Mkatoliki’.Mkufunzi Mkuu wa Michezo wa Chuo hicho, Noel Kiunsi aliliambia gazeti hili kuwa lengo la bonanza hilo ni kuwaunganisha wanafunzi kupitia mchezo wa soka na kutambua shughuli za kampuni zinazowadhamini.“Bonanza letu mbali na kuwa ni sehemu ya burudani, tumedhamiria kutoa zawadi kwa timu za wanafunzi zitakazofanya vizuri,” alisema.Alisema kutakuwa na mzunguko wa timu nne za UDSM mwaka wa kwanza, wa pili, wa tatu na nne ambapo mizunguko sita itachezwa na mshindi atakayeongoza kwa pointi nyingi atapata zawadi ya Sh 200,000 na wa pili Sh 100,000.Kiunsi alisema kutakuwa na burudani kutoka kwa wasanii wa ndani ya viunga vya Chuo Kikuu cha Dar es Salaam ambao watapewa nafasi kuonesha vipaji vyao kwenye jukwaa hilo litakalosindikizwa na Roma Mkatoliki.